Prospērs Merimē
Prospērs Merimē (franču: Prosper Mérimée, dzimis 1803. gada 28. septembrī, miris 1870. gada 23. septembrī) bija ievērojams franču rakstnieks - prozaiķis, dzejnieks un dramaturgs, arī arheologs un vēsturnieks. Merimē daiļradei raksturīgs misticisms, vēsturiskas tēmas. Viņš ietekmējies no Valtera Skota vēsturiskās literatūras un Aleksandra Puškina dramaturģijas.